### Resume

Byrådet vedtog den 9. september 2020, at Vejle Kommune påtager sig værtsskabet for DGI Landsstævne i 2025. Den 19. april 2022 sag nr. 92 godkendte Økonomiudvalget en fælles rammeaftale. Rammeaftalen udgør det fælles grundlag for landsstævnet og fastlægger, hvordan parterne i fællesskab skal løse opgaven. Som led heri nedsættes en fælles bestyrelse på syv personer. Bestyrelsen er Landsstævne 2025’s øverste myndighed. Denne sag vedrører udpegning af medlemmer til bestyrelsen fra [adresse].

### Sagsfremstilling

Den 5. februar 2020 sag nr. 15 godkendte Byrådet at indsende en ansøgning om værtsskab for DGI Landsstævne 2025. Den 9. september 2020 sag nr. 154 vedtog Byrådet endeligt at påtage sig værtsskabet. Den 19. april 2022 sag nr. 92 godkendte Økonomiudvalget en fælles rammeaftale. Rammeaftalen udgør det fælles grundlag for landsstævnet og fastlægger, hvordan parterne i fællesskab skal løse opgaven.

Landsstævne 2025 afvikles i et ligeværdigt partnerskab mellem de 3 partnere (Vejle Kommune, DGI, DGI Sydøstjylland). Det er ambitionen at etablere en smidig og dynamisk landsstævne organisering med afsæt i basisorganisationernes forvaltninger og afdelinger.

Overordnet organiseres arbejdet i en fælles enhed såvel politisk som administrativt.

Vejle Kommune skal ved organiseringen af landsstævnet sikre, at man kan håndtere nedenstående punkter:

* Formulering af mål og succeskriterier for [adresse] værtskab.
* Gennemførelsen af de opgaver og forpligtelser der fremgår af rammeaftalen samt løbende aftales med DGI.
* Økonomisk overblik og budgetstyring.
* Inddragelse af byens/kommunens borgere og erhvervsliv i værtskabet.
* Formidling af [adresse] rolle som vært for landsstævnet.

I forbindelse hermed skal nedsættes en politisk bestyrelse ud fra følgende principper:

* Der nedsættes en bestyrelse på syv personer. Medlemmer af bestyrelsen udpeges af DGI og kommunen. Bestyrelsen er Landsstævne 2025’s øverste myndighed.
* DGI’s landsformand er formand for bestyrelsen, og [adresse] borgmester er næstformand. Formanden for DGI Sydøstjylland og formanden for Efterskoleforeningen er medlem af bestyrelsen. Herudover udpeger Vejle Kommune to medlemmer og DGI et medlem.
* Bestyrelsen udarbejder en forretningsorden, der fastsætter nærmere bestemmelser om mødeindkaldelse (varsel), mødefrekvens, dagsorden, mødeledelse, referat, afstemninger og beslutningsdygtighed.

Til at understøtte bestyrelsen og det løbende tværgående arbejde nedsættes desuden en administrativ styregruppe i samarbejde med DGI med repræsentation fra [adresse].

### Historik

Kultur- og sundhedsdirektøren indstiller, 5. december 2022, pkt. 237:

at Byrådet udpeger to medlemmer udover Borgmesteren til bestyrelsen for DGI Landsstævne.

Beslutning fra Økonomiudvalget, 5. december 2022, pkt. 237:

Økonomiudvalget anbefaler, at byrådet vælger Kim Poulsen og Ragnar Petersen.

### Beslutning

Udover Borgmesteren valgte Byrådet Kim Poulsen og Ragnar Petersen til bestyrelsen for DGI Landsstævne.

Fraværende: André Larsen. I stedet mødte Ken Laursen